বাংলাদেশের জনতাত্ত্বিক সূচক
২০১৮ সালে বাংলাদেশের প্রাক্কলিত জনসংখ্যা ১৬,৬৫,৬৫,৩৩৯ জন। এর মধ্যে প্রতি ৯৭ জন পুরুষের বিপরীতে নারীর সংখ্যা ১০০ জন। জনসংখ্যার মাাপে বাংলাদেশ পৃথিবীর অষ্টম বৃহত্তম দেশ। প্রতি বর্গ কিলোমিটারে ১১২২ জন মানুষ বাস করে। প্রতি বৎসর জনসংখ্যা বৃদ্ধির প্রাক্কলিত হার ১.০৪ শতাংশ। প্রতি ১০ বছর পরপর বাংলাদেশে জনগণনা বা আদমশুমারী (census) করা হয়ে থাকে। বাংলাদেশ পরিসংখ্যান ব্যুরো একটি সরকারী সংস্থা যা বাংলাদেশের জনমিতির খতিয়ান তৈরী করে থাকে।
আদমশুমারি
কোন দেশের বা কোন নির্দিষ্ট অঞ্চলের মানুষ গণনাকেই মূলত আদমশুমারি বলা হয়। পৃথিবীর প্রায় সব দেশেই নিজস্ব আদমশুমারির ব্যবস্থা রয়েছে। বাংলাদেশও এর ব্যতিক্রম নয়। বাংলাদেশেও প্রতি দশ বছর অন্তর অন্তর আদমশুমারি করা হয়।
আদমশুমারি একটি দেশের জনসংখ্যার সরকারি গণনা হিসেবে গণ্য করা হয়। জাতিসংঘের সংজ্ঞা অণুযায়ী নির্দিষ্ট সময়ে আদমশুমারি একটি জনগোষ্ঠীর বা দেশের জনসংখ্যা গণনার সামগ্রিক প্রক্রিয়ায় তথ্য সংগ্রহ। তথ্য একত্রীকরণ এবং জনমিতিতে অর্থনৈতিক ও সামাজিক তথ্যাদি প্রকাশ করা বোঝায়। বাংলাদেশে প্রথম আদমশুমারি ১৯৭৪ সালে হয়েছিল। একটি দেশে আদমশুমারি সাধারণত দশ বছর পর পর হয়।